**Skipulagsskrá fyrir Afrekssjóð UFA**

1.grein.

Sjóðurinn heitir Afrekssjóður UFA og var stofnaður í framhaldi af uppgjöri Landsmóts UMFÍ á Akureyri 2009. Ungmennafélag Akureyrar (UFA) var annar tveggja mótshaldara Landsmótsins og hagnaður af því rann jafnt til beggja mótshaldara, UFA og Ungmennasambands Eyjafjarðar (UMSE).

2. grein.

Stofnfé sjóðsins er ??? krónur. Stofnfé er hluti þess hagnaðar af Landsmóti UMFÍ á Akureyri sem kemur í hlut Ungmennafélags Akureyrar, sem annars tveggja mótshaldara Landsmótsins.

3.grein.

Sjóðurinn skal á hverjum tíma ávaxtaður á bestu mögulegu kjörum. Óheimilt er að veita lán úr sjóðunum eða veðsetja eignir hans.

4. grein.

Tilgangur sjóðsins er að stuðla að því að starf UFA geti í framtíðinni orðið enn öflugara.

Sjóðurinn styrki ýmis verkefni í innra starfi UFA – svo sem:

1. Fræðslustarf – m.a. námskeiðshald og fyrirlestra fyrir þjálfara, leiðbeinendur, starfsmenn og/eða dómara, félagsmenn og iðkendur innan UFA.
2. Útbreiðslu- og kynningarstarf í því skyni að gera UFA sýnilegra og vekja athygli á fjölþættu starfi félagsins.
3. Tækjakaup.
4. Íþróttamenn sem skara fram úr í sinni grein – sem eru t.d.d í landsliði, haf sigrað á Íslandsmeistaramóti eða sett Íslandsmet.
5. Önnur verkefni sem sjóðsstjórn metur að séu til þess fallin að efla innra starf UFA.

5. grein.

Tekjur sjóðsins eru:

1. Vextir af fé hans
2. Aðrar tekjur sem sjóðnum berast, s.s. 50% af ágóða landsmóta sem haldin verða á vegum UFA.

6. grein.

Til styrkúthlutunar er heimilt að verja árlega allt að 10% af höfuðstól sjóðsins auk arðs af höfuðstólnum á hverjum tíma.

7.grein.

Þriggja manna sjóðsstjórn ber ábyrgð á starfsemi sjóðsins, fer með málefni hans og daglega umsýslu. Hún skal kjörin á aðalfundi UFA ár hvert. Tveir af þremur stjórnarmönnum skal jafnframt sitja í stjórn UFA.

8.grein.

Umsóknir um styrk úr sjóðnum skulu berast fyrir 1.maí og 1. Október ár hvert. Úthlutun fer fram eigi síðar en 1. Júní og 1. Nóvember sama ár.

9.grein.

Styrkumsækjendur skulu sækja um skriflega til sjóðsstjórnar, þar sem framkomi glögg lýsing á viðkomandi verkefni og rökstuðningur fyrir umsókninni.

10.grein.

Á aðalfundi UFA, ár hvert, skal gerð grein fyrir styrkveitingum úr sjóðnum.

11.grein.

Endurskoðendur UFA annast jafnframt endurskoðun reikninga Landsmótssjóðs UFA árlega. Reikningsár sjóðsins er almanaksárið.

12. grein.

Breytingar á skipulagsskrá Landsmótssjóðs UFA skulu gerðar á aðalfundi UFA